ಉತ್ತರ ಪ್ರದೇಶದಲ್ಲಿ ಫಾಜಿಲ್ ನಗರ ಹೆಸರು ಬದಲಾಯಿಸಿದ ಸಿಎಂ ಯೋಗಿ; ಇನ್ಮುಂದೆ ಪಾವಾ ನಗರ್

– ಜೈನರ ಪವಿತ್ರ ಸ್ಥಳ ಪಾವಾ ನಗರ್ – ಜೈನರೇ ಹೆಚ್ಚಾಗಿರುವ ಏರಿಯಾ

ಲಕ್ನೋ: ಉತ್ತರ ಪ್ರದೇಶ ಸಿಎಂ ಯೋಗಿ ಆದಿತ್ಯನಾಥ್‌ (Yogi Adityanath) ಅವರು ಫಾಜಿಲ್‌ ನಗರ (Fazilnagar) ಹೆಸರನ್ನು ಬದಲಾಯಿಸಿದ್ದಾರೆ. ಅದಕ್ಕೆ ಪಾವಾ ನಗರಿ (Pava Nagari) ಎಂದು ಮರುನಾಮಕರಣ ಮಾಡಿದ್ದಾರೆ.

ಗಾಜಿಯಾಬಾದ್‌ನಲ್ಲಿ ನಡೆದ ಕಾರ್ಯಕ್ರಮವೊಂದರಲ್ಲಿ ಮಾತನಾಡಿದ ಸಿಎಂ ಯೋಗಿ ಆದಿತ್ಯನಾಥ್, ಭಗವಾನ್ ಮಹಾವೀರರು ಫಾಜಿಲ್‌ನಗರದಲ್ಲಿ ಮಹಾಪರಿನಿರ್ವಾಣ ಪಡೆದರು. ಪ್ರಾಚೀನ ಗುರುತನ್ನು ಮರಳಿ ಪಡೆಯಲು ಪಾವಾ ನಗರಿ ಎಂದು ಹೆಸರಿಡಲಾಗುವುದು ಎಂದು ತಿಳಿಸಿದ್ದಾರೆ. ಇದನ್ನೂ ಓದಿ: ಜಾಗತಿಕ ಉಪಗ್ರಹ ಉಡಾವಣಾ ವ್ಯವಸ್ಥೆಯಲ್ಲಿ ಭಾರತ ನಾಯಕನಾಗಿ ಹೊರಹೊಮ್ಮಲಿದೆ: ಮೋದಿ

ನಮ್ಮ ಸರ್ಕಾರ ಫಾಜಿಲ್‌ ನಗರವನ್ನು ಪಾವಾ ನಗರಿ ಎಂದು ಮರುನಾಮಕರಣ ಮಾಡಲು ಕ್ರಮ ಕೈಗೊಂಡಿದೆ. ಭಗವಾನ್ ಮಹಾವೀರರು ಬಿಹಾರದ ವೈಶಾಲಿಯಲ್ಲಿ ಜನಿಸಿದರೂ, ಅವರ ಮಹಾಪರಿನಿರ್ವಾಣ ಸ್ಥಳವು ಫಾಜಿಲ್‌ ನಗರದಲ್ಲಿದೆ. ಇದನ್ನು ಪ್ರಾಚೀನ ಗ್ರಂಥಗಳಲ್ಲಿ ಪಾವಗಡ ಎಂದು ವಿವರಿಸಲಾಗಿದೆ. ಇತಿಹಾಸ ಮತ್ತು ಜೈನ ಸಂಪ್ರದಾಯದಲ್ಲಿ ಇದಕ್ಕೆ ಮಹತ್ವದ ಸ್ಥಾನವಿದ್ದರೂ, ಆಧುನಿಕ ಕಾಲದಲ್ಲಿ ಈ ಹೆಸರು ತನ್ನ ಗುರುತನ್ನು ಕಳೆದುಕೊಳ್ಳುತ್ತಿದೆ. ಆದ್ದರಿಂದ, ಈ ಐತಿಹಾಸಿಕ ಸ್ಥಳವನ್ನು ಅದರ ಪ್ರಾಚೀನ ಪರಂಪರೆಯೊಂದಿಗೆ ಮರುಸಂಯೋಜಿಸಲು ಸರ್ಕಾರ ನಿರ್ಧರಿಸಿದೆ ಎಂದು ತಿಳಿಸಿದ್ದಾರೆ.

ಫಾಜಿಲ್‌ ನಗರ ಎಂದು ಮರುನಾಮಕರಣ ಮಾಡಬೇಕೆಂಬ ಬೇಡಿಕೆಗಳಿದ್ದವು. 2021ರ ಸೆಪ್ಟೆಂಬರ್‌ನಲ್ಲಿ ಫಾಜಿಲ್‌ನಗರ ಕ್ಷೇತ್ರದ ಸ್ಥಳೀಯ ಬಿಜೆಪಿ ಶಾಸಕ ಗಂಗಾ ಸಿಂಗ್ ಕುಶ್ವಾಹ ಅವರು ಸಿಎಂ ಯೋಗಿಗೆ ಪತ್ರ ಬರೆದು ಹೆಸರು ಬದಲಾಯಿಸುವಂತೆ ಕೋರಿದ್ದರು. ಇದನ್ನೂ ಓದಿ: ವಿದೇಶಿಗರನ್ನ ಮತದಾರರ ಪಟ್ಟಿಯಲ್ಲಿ ಸೇರಿಸಲು ʻಆಧಾರ್‌ ಕಾರ್ಡ್‌ʼ ದಾಖಲೆ ಸಾಕಾ – ಸುಪ್ರೀಂ ಪ್ರಶ್ನೆ

ಫಾಜಿಲ್‌ ನಗರವನ್ನು ಐತಿಹಾಸಿಕವಾಗಿ ಪಾವಾ ಎಂದು ಕರೆಯಲಾಗುತ್ತಿತ್ತು. ಇದು ಪ್ರಾಚೀನ ಭಾರತದ ಎರಡು ಮಲ್ಲ ಗಣರಾಜ್ಯಗಳಲ್ಲಿ ಒಂದರ ರಾಜಧಾನಿಯಾಗಿತ್ತು. ಮಗಧದ ಹರ್ಯಂಕ ರಾಜವಂಶದ ಸಮಯದಲ್ಲಿ ಮಲ್ಲ ಒಂದು ಬುಡಕಟ್ಟು ಜನಾಂಗದವರಾಗಿದ್ದರು. ಭಗವಾನ್ ಬುದ್ಧ ಮತ್ತು ಭಗವಾನ್ ಮಹಾವೀರ ಇಬ್ಬರೂ ತಮ್ಮ ಅಂತಿಮ ಪ್ರಯಾಣದ ಸಮಯದಲ್ಲಿ ಈ ಸ್ಥಳಕ್ಕೆ ಭೇಟಿ ನೀಡಿದ್ದರು ಎಂದು ನಂಬಲಾಗಿದೆ. ಸಿಎಂ ಯೋಗಿ ಅವರ ಹೇಳಿಕೆಯು ಅಧಿಕೃತ ಪ್ರಕ್ರಿಯೆ ಪ್ರಾರಂಭವಾಗಿದೆ ಎಂಬುದನ್ನು ಸೂಚಿಸುತ್ತದೆ. ಆದಾಗ್ಯೂ, ಹೆಸರು ಬದಲಾವಣೆಯ ಔಪಚಾರಿಕ ಸರ್ಕಾರಿ ಅಧಿಸೂಚನೆ ಇನ್ನೂ ಬಾಕಿ ಇದೆ.